Jelaskan Putera Mahkota Dubai dari Mohammed bin Rashid Al Maktoum dalam bahasa melayu

Pada 3 Januari 1995, abang kepada Sheikh Mohammed, Maktoum bin Rashid Al Maktoum menandatangani dua dekri yang melantiknya sebagai Putera Mahkota Dubai Sheikh Mohammed, ketika dilantik sebagai putera mahkota, sedang berkhidmat sebagai Menteri Pertahanan, jawatan yang disandang baginda sejak 9 Disember 1971, berikutan masanya sebagai Ketua Pasukan Polis Dubai.

Baginda mengasaskan acara tahunan Festival Beli-belah Dubai pada akhir 1995,  yang menjadi penyumbang besar kepada ekonomi UAE.

Menandakan dasar toleransi sifar terhadap rasuah dalam kerajaan, pada tahun 2001, Sheikh Mohammed memerintahkan penangkapan Obaid Saqr bin-Busit, ketua Kastam Dubai dan pengerusi Persatuan Kastam Dunia. Busit dan dua orang pembantu, serta tiga pekerja lain, telah menjadi subjek siasatan rasuah selama dua tahun. Penangkapan berprofil tinggi tersebut telah memberi kejutan besar dan diikuti lagi dengan beberapa penangkapan pegawai awam pada bulan itu. Secara keseluruhan, empat belas pegawai, termasuk enam pegawai kanan, ditangkap dan didakwa atas kesalahan yang berkaitan dengan rasuah. Luar dari kebiasaan, pegawai yang terlibat telah dinamakan dan dimalukan secara terbuka. Pada tahun 2008, penyiasat mendedahkan rasuah yang berlaku di syarikat hartanah Dubai milik kerajaan, Deyaar. Pasukan penyiasat diberi "kuasa pemeriksaan menyeluruh yang belum pernah terjadi sebelumnya" oleh Sheikh Mohammed dan membawa kepada sekurang-kurangnya empat tangkapan. Ketua Pegawai Eksekutif syarikat itu didapati bersalah kerana memperoleh 20 juta Dhs melalui salah guna kuasa dan telah dijatuhkan hukuman penjara selama 10 tahun. . Penangkapan berprofil tinggi tersebut telah memberi kejutan besar dan diikuti lagi dengan beberapa penangkapan pegawai awam pada bulan itu. Secara keseluruhan, empat belas pegawai, termasuk enam pegawai kanan, ditangkap dan didakwa atas kesalahan yang berkaitan dengan rasuah. Luar dari kebiasaan, pegawai yang terlibat telah dinamakan dan dimalukan secara terbuka. Pada tahun 2008, penyiasat mendedahkan rasuah yang berlaku di syarikat hartanah Dubai milik kerajaan, Deyaar. Pasukan penyiasat diberi "kuasa pemeriksaan menyeluruh yang belum pernah terjadi sebelumnya" oleh Sheikh Mohammed  dan membawa kepada sekurang-kurangnya empat tangkapan.  Ketua Pegawai Eksekutif syarikat itu didapati bersalah kerana memperoleh 20 juta Dhs melalui salah guna kuasa dan telah dijatuhkan hukuman penjara selama 10 tahun.

Pada masa lalu, Al Maktoum telah melakukan lawatan mengejut ke pejabat-pejabat menteri untuk memeriksa kerja mereka.  Setelah mendapati pejabat Jabatan Tanah Dubai kosong pada tahun 2016,  semua pengarah eksekutif yang tidak hadir diarah bersara oleh Al Maktoum. Mereka semuanya sebelum ini digajikan oleh Majlis Perbandaran Dubai.

Pada Januari 2021, Al Maktoum mengumumkan bahawa pelabur dan orang asing yang “berbakat” akan ditawarkan kewarganegaraan Emirati.  Pada bulan Mac tahun itu, Al Maktoum mengumumkan Remote Work Visa, visa yang ditaja sendiri yang akan membolehkan warganegara bukan Emirati tinggal dan bekerja jarak jauh dari UAE,  termasuk juga untuk syarikat yang mempunyai ibu pejabat di luar negara.  Baginda juga mengumumkan visa pelancong kemasukan berganda selama lima tahun untuk semua kewarganegaraan, yang sah digunakan selama 90 hari, dengan pendapat bahawa ia akan menguatkan ekonomi UAE.

Amir Dubai, Naib Presiden, dan Perdana Menteri

Setelah kira-kira satu dekad pemerintahan de facto, baginda menjadi Amir Dubai pada 4 Januari 2006 setelah kematian Maktoum bin Rashid Al Maktoum. Keesokan harinya, Majlis Kebangsaan Persekutuan memilihnya sebagai Naib Presiden UAE yang baharu. Pada 11 Februari, Majlis meluluskan pencalonan Sheikh Mohammed sebagai Perdana Menteri oleh Presiden Khalifa bin Zayed Al Nahyan.

Pada bulan April 2007, Sheikh Mohammed mengumumkan kajian strategik tadbir urus Persekutuan di kedua-dua peringkat kerajaan Persekutuan dan tempatan. Strategi Kerajaan Persekutuan UAE adalah suatu proses pembaharuan strategi yang bertujuan untuk mengatasi kelemahan koordinasi dan perancangan strategik dalam pemerintahan, serta isu dan kelemahan merangka dasar dalam kerangka perundangan dan peraturan, seterusnya menumpu usaha penambahbaikan dalam pembangunan sosial, pembangunan ekonomi, pembangunan sektor awam, keadilan dan keselamatan, infrastruktur, dan pembangunan luar bandar.

Ini diikuti dengan pengumuman pada Februari 2010 mengenai Visi 2021 yang merupakan strategi jangka panjang dan agenda kebangsaan.

Pada bulan April 2000, Al Maktoum mengumumkan proses digitalisasi Dubai; enam bulan kemudian, Emirates melancarkan portal e-kerajaan Dubai iaitu Dubai.ae, di Jumeirah Beach Hotel.  Pada tahun 2011, Al Maktoum mengumumkan proses digitalisasi kerajaan UAE. Platform pembayaran bil dilancarkan pada tahun 2011.

Lazimnya, penduduk asing atau 'ekspatriat' di Emiriah Arab Bersatu mempunyai visa boleh dibaharui, sah selama dua atau tiga tahun dan terikat dengan pekerjaan mereka. Pada tahun 2018, Sheikh Mohammed mengumumkan visa lima dan sepuluh tahun untuk profesional, akademik dan pelabur jangka panjang yang dicari.  Pada Mei 2019, Sheikh Mohammed mengumumkan 'kad emas' atau visa residen tetap di Emiriah Arab Bersatu. Pelabur dan profesional dalam bidang kesihatan, kejuruteraan, sains dan seni akan layak mendapat visa kediaman tetap dengan tertakluk pada kriteria tambahan. Skim visa residen tetap dijangka dapat menjana pelaburan asing, mendorong keusahawanan, dan menarik jurutera, saintis dan pelajar berkaliber luar biasa. 6800 pelabur yang jumlah pelaburannya melebihi Dh100b, termasuk dalam kumpulan pertama penerima 'kad emas'.

Al Maktoum membentuk Majlis Kesamaan Gender pada tahun 2015, dan menyatakan bahawa dia "gembira dapat menjadi sebahagian daripada perbincangan [tersebut]" mengenai memperkasakan wanita di UAE.  Matlamat majlis ini adalah untuk meningkatkan kesamaan jantina negara ini dalam peranan kepimpinan , termasuk di Majlis Kebangsaan Persekutuan,  serta mempromosikan UAE sebagai tanda aras untuk kesamaan jantina.